Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: 5/2006. (III. 19.), 9/2006. (IV. 10.) és 13/2006. (VI. 8.) GKM utasítás.
Paragraph Index: 1558

4. A minisztériumi vezetői megbeszélések rendje 1) Heti Miniszteri Értekezlet Az értekezletet a miniszter, vagy – távolléte esetén – az államtitkár vezeti. Időpont: Hetente, a kormányülést követően Résztvevők köre: A miniszter, a felsővezetők, a Miniszteri Kabinet delegáltja, a miniszter személyi titkára, a szóvivő, a Jogi és a Koordinációs Főosztály, valamint a Parlamenti Kapcsolatok Főosztály vezetője (a továbbiakban együtt: állandó tagok), valamint az értekezlet vezetője által meghívott más személyek. Az állandó tagokat, akadályoztatásuk esetén, az általuk megbízott személy helyettesítheti azzal, hogy a szakállamtitkárokat csak az általuk kijelölt főosztályvezető, a főosztályvezetőket csak a helyettesük helyettesítheti. 2) Középvezetői Értekezlet Az értekezletet a miniszter, vagy az általa kijelölt felsővezető vezeti. Időpont: Havonta, az értekezlet kijelölt időpontját három munkanappal megelőzően jelzett időpontban. Résztvevők köre: A miniszter, illetve az általa kijelölt felsővezető, a főosztályokat vezető főosztályvezetők, a titkárságok vezetői, valamint az értekezlet vezetője által meghívott más személyek. 2006/94. szám 3) Stratégiai Értekezlet A Stratégiai Értekezlet vezetője a miniszter, illetve az általa kijelölt személy. Időpont: Általában 4-6 hetente, illetve szükség szerint, az ülés vezetőjének döntése alapján. Résztvevők köre: A felsővezetők, valamint a Miniszteri Kabinet, a Jogi és Koordinációs Főosztály, valamint a Stratégiai Főosztály egy-egy delegáltja (állandó tagok). A Stratégiai Értekezlet tagsága személyre szóló, az értekezleteken a részvétel kötelező, helyettesítés csak indokolt esetben lehetséges. Az értekezletre a miniszter egyetértésével – tanácskozási joggal – meghívhatók a tárgyalt terület szakértői, illetve a minisztérium által felügyelt intézmények, társaságok vezetői, valamint a témában érintett központi közigazgatási szervek képviselői. A Stratégiai Értekezlet tagjai javaslatot tehetnek az egyes ülésekre meghívandó személyek körére. Fő feladatai:

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes